== Baggrund ==
Den 7. december 1941, [[Angrebet på Pearl Harbor|angreb japanerne]] den amerikanske stillehavsflåde i [[Pearl Harbor]] på [[Hawaii]]. Angrebet beskadigede de fleste af den amerikanske stillehavsflådes slagskibe og udløste en formel amerikansk krigserklæring mod Japan. Ved at indlede denne krig forsøgte de japanske ledere at neutralisere den amerikanske flåde, sikre sig besiddelser, som havde store naturrigdomme og opnå strategiske baser, der kunne forsvare deres vidtstrakte imperium. Umiddelbart efter angrebet sluttede andre lande — såsom [[Storbritannien]], Australien og New Zealand—sig til amerikanerne som [[De Allierede|allierede]] i krigen mod Japan. Som det stod i den japanske kombinerede flådes ”hemmelige ordre nummer et” af 1. november 1941 var målet for de indledende japanske operationer i den kommende krig at "(fordrive) britiske og amerikanske styrker fra Hollandsk Ostindien og Filippinerne (samt) at skabe en politik for autonom selvforsyning og økonomisk uafhængighed."<ref>Parker, ''A Priceless Advantage'', p. 3.</ref> Til støtte for disse mål angreb og erobrede japanske styrker i de første måneder af 1942 [[Filippinerne]], [[Thailand]], [[Malaya]], [[Singapore]], [[Hollandsk Ostindien]], [[Wake Island]], [[New Britain]], [[Gilbert-øerne]] og [[Guam]].<ref>Murray, ''War to be Won'', pp. 169–195</ref>
Historie